CELEX: 62006TJ0059
Language: hu
Date: 2011-11-16
Title: A Törvényszék (negyedik tanács) 2011. november 16-i ítélete.#Low & Bonar plc és Bonar Technical Fabrics NV kontra Európai Bizottság.#Verseny - Kartellek - A műanyag ipari zsákok ágazata - Az EK 81. cikk megsértését megállapító határozat - Egységes és folytatólagos jogsértés - Bírságok - Enyhítő körülmények - Passzív szerep - Arányosság - Egyenlő bánásmód - Korlátlan felülvizsgálat.#T-59/06. sz. ügy.

A Törvényszék (negyedik tanács) 2011. november 16‑i ítélete – Low & Bonar és Bonar Technical Fabrics kontra Bizottság
      (T-59/06. sz. ügy)
      „Verseny – Kartellek – A műanyag ipari zsákok ágazata – Az EK 81. cikk megsértését megállapító határozat – Egységes és folytatólagos jogsértés – Bírságok – Enyhítő körülmények – Passzív szerep – Arányosság – Egyenlő bánásmód – Korlátlan felülvizsgálat”
      1.                     Megsemmisítés iránti kereset – Elfogadhatóság – A versenyszabályok megsértése miatt bírságot kiszabó határozat – A bírság
            megfizetése folytán a vállalkozás által viselt, általános szabályok szerinti kamat megtérítése iránti kereset – Elfogadhatatlanság
            (EK 230. cikk) (vö. 23–26. pont)
      2.                     Verseny – Kartellek – Egységes jogsértést megvalósító megállapodások és összehangolt magatartások – Vállalkozások, amelyek
            terhére átfogó kartellben való részvételben megnyilvánuló jogsértés róható – Szempontok – Bizonyítási teher (EK 81. cikk,
            (1) bekezdés) (vö. 61–62., 64. pont)
      3.                     Verseny – Bírságok – Összeg – Meghatározás – Szempontok – A jogsértés súlya – Enyhítő körülmények – A vállalkozás passzív
            vagy vezetőt követő szerepe – Értékelési szempontok (EK 81. cikk, (1) bekezdés; 1/2003 tanácsi rendelet, 23. cikk, (2) bekezdés;
            98/C 9/03 bizottsági közlemény, 3. pont, első francia bekezdés) (vö. 73–74., 79. pont)
      Tárgy
      
         
               Az EK 81. cikk alkalmazására vonatkozó eljárásban a műanyag ipari zsákok piacán létrejött kartell vonatkozásában (COMP/F/38.354
                  „ipari zsákok”‑ügy) 2005. november 30-án hozott C(2005) 4634 bizottsági határozat megsemmisítése iránti kérelem, és másodlagosan
                  a felperesekre kiszabott bírság összegének csökkentése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék az [EK] 81. [cikk] alkalmazására vonatkozó eljárásban 2005. november 30‑án hozott C(2005) 4634 végleges bizottsági
                     határozat (COMP/F/38.354 – „ipari zsákok”‑ügy) 2. cikkének l) pontjában kiszabott bírság összegét 9,18 millió euróban állapítja
                     meg.
                  
               
            
         
                  2)
               
               
                  
               
               
                  	A Törvényszék a keresetet az ezt meghaladó részében elutasítja.
               
            
         
                  3)
               
               
                  
               
               
                  	Az Európai Bizottság, a Low & Bonar plc és a Bonar Technical Fabrics NV maguk viselik a saját költségeiket.